ફસાયેલા કરજ એટલે કે એનપીએની જાળમાં ફસાયેલી બેન્કોને અત્યારે રાહત મળવાની આશા નથી. આરબીઆઈના વાર્ષિક રિપોર્ટ અનુસાર ચાલુ નાણાકીય વર્ષ દરમિયાન પણ સરકારી બેન્કોના એનપીએમાં ખાસ્સો વધારો થઈ શકે છે. આરબીઆઈએ એક ચિંતાજનક સંકેત આપતાં કહ્યું છે કે બેન્કોમાં નવા એનપીએ બનશે કેમ કે ગ્લોબલ અર્થવ્યવસ્થામાં અસ્થિરતા વધવાના આસાર છે. રિપોર્ટમાં માર્ચ 2018 સુધી ભારતીય બેન્કોના એનપીએ કુલ કરજના મુકાબલે 12.1 ટકા બતાવવામાં આવ્યા છે.